
	REPUBLIKA HRVATSKA

MEĐIMURSKA ŽUPANIJA
OPĆINA SVETI JURAJ NA BREGU
OPĆINSKO VIJEĆE


KLASA: 024-02/26-01/02
URBROJ: 2109-16-03-26-3
Pleškovec, 17. lipnja 2026. 

 

 

ZAPISNIK SA 10. SJEDNICE

OPĆINSKOG VIJEĆA OPĆINE SVETI JURAJ NA BREGU
ODRŽANE DANA 17. LIPNJA 2026. GODINE
Sjednica je održana u vijećnici Općine Sveti Juraj na Bregu, Pleškovec 29, s početkom u 19:00 sati.

Sjednicu je sazvala predsjednica Općinskog vijeća Općine Sveti Juraj na Bregu Maja Bistrović, temeljem članka 56. Poslovnika o radu Općinskog vijeća Općine Sveti Juraj na Bregu („Službeni glasnik Međimurske županije“, broj 8/21) i sazivom KLASA: 024-02/26-01/02, URBROJ: 2109-16-03-26-1 od 11. lipnja 2026. godine.

PRISUTNI VIJEĆNICI:

Maja Bistrović, mag.ing.geoing, Anđelko Kovačić, Dragica Vugrinec, ing.građ., Lidija Lepen, Lidia Vinković, mag.soc.pol., Zlatka Vinković, mag.geogr.,mag.hist., Zlatko Korunić, Rafael Horvatić, bacc.ing.comp., Dražen Drvoderić, bacc.ing.mech i Anja Okreša.

OPRAVDALI IZOSTANAK: Miljenko Bakač, Tihomir Karničnik, mag.ing.el. i Vedran Kovačić.

OSTALI PRISUTNI:

Anđelko Nagrajsalović, bacc.ing.comp., općinski načelnik, Mateja Topolko Drvoderić, mag.iur., pročelnica Jedinstvenog upravnog odjela, Danijela Turk, bacc.oec., viši upravni referent i Klara Hlapčić, struč.spec.oec., upravni referent.

Predsjednica Općinskog vijeća Općine Sveti Juraj na Bregu Maja Bistrović pozdravila je sve prisutne i započela voditi sjednicu te predložila dnevni red iz saziva:

DNEVNI RED:

1. Utvrđivanje kvoruma,

2. Aktualni sat (pitanja, primjedbe, prijedlozi…),

3. Usvajanje zapisnika s 8. sjednice Općinskog vijeća Općine Sveti Juraj na Bregu,

4. Prijedlog Odluke o sufinanciranju radnog materijala osnovnoškolskim i srednjoškolskim učenicima za školsku godinu 2026./2027.,

5. Prijedlog Zaključka o prihvaćanju Izvješća o radu društva Mull – trans d.o.o. za razdoblje od 01.01. do 31.12.2025. godine,

6. Prijedlog Odluke o kupnji nekretnine (kat.čest.br. 6621 i 6622, k.o. Lopatinec),

7. Prijedlog Odluke o osnivanju poduzetničke zone „Brezje“,

8. Prijedlog Zaključka o prihvaćanju izvješća o stanju provedbe Plana unapređenja zaštite od požara na području Općine Sveti Juraj na Bregu za 2025. godinu,

9. Prijedlog Odluke o prihvaćanju Procjene rizika od velikih nesreća za područje Općine Sveti Juraj na Bregu Revizija III.-2026.,

10. Prijedlog Odluke o I. izmjenama i dopunama Plana zaštite od požara Općine Sveti Juraj na Bregu,

11. Prijedlog Odluke o I. izmjenama i dopunama Procjene ugroženosti od požara Općine Sveti Juraj na Bregu,

12. Prijedlog Odluke o groblju Općine Sveti Juraj na Bregu,

13. Prijedlog Odluke o davanju suglasnosti na Pravilnik o upisima i mjerilima upisa djece u Dječji vrtić „Jurovska pčelica“

Predsjednica Općinskog vijeća Općine Sveti Juraj na Bregu Maja Bistrović dala je Dnevni red na usvajanje, vijećnici su jednoglasno s 10 glasova „za“ usvojili Dnevni red.
Točka 1.

Utvrđivanje kvoruma

Maja Bistrović, predsjednica Općinskog vijeća - konstatirala je da je na sjednici nazočno 10 vijećnika te je utvrdila postojanje kvoruma, a time i pravovaljanost svih donesenih odluka.
Točka 2.

Aktualni sat (pitanja, primjedbe, prijedlozi…)
Maja Bistrović, predsjednica Općinskog vijeća – otvara točku dnevnog reda.
Maja Bistrović, predsjednica Općinskog vijeća – otvara raspravu.

Anđelko Kovačić, potpredsjednik Općinskog vijeća zatražio je postavljanje prometne signalizacije u Zasadbregu radi smanjenja brzine vozača te uređenje travnate površine ispod crkve u Zasadbregu. Anđelko Nagrajsalović, općinski načelnik odgovorio je da će se, u suradnji s policijom i Županijskom upravom za ceste, analizirati kritične prometne točke te da se prednost daje kamerama nad usporivačima prometa. Površina kod kapelice bit će pokošena, a razmotrit će se i dosijavanje trave.

Dragica Vugrinec, vijećnica predložila je postavljanje kamere kod groblja u Pleškovcu i zapošljavanje dodatne osobe za održavanje groblja. Anđelko Nagrajsalović, općinski načelnik je odgovorio da će se izraditi prometni elaborat za cijelu općinu radi određivanja najopasnijih lokacija te da se održavanje groblja provodi uz pomoć više djelatnika, dok dodatno zapošljavanje nije moguće jer je država odlučila da općine više neće biti korisnici javnih radova.
Zlatko Korunić, vijećnik upozorio je na opasan ulaz u Zasadbreg gdje često dolazi do izlijetanja vozila te zatražio postavljanje putokaza za Dom kulture u Zasadbregu. Anđelko Nagrajsalović, općinski načelnik je zaključio da će se postaviti smjerokaz za dom kulture, a za prometnu sigurnost razmatrat će se kamere ili druge mjere nakon izrade prometnog elaborata.
Maja Bistrović, predsjednica Općinskog vijeća – zatvara raspravu.
Maja Bistrović, predsjednica Općinskog vijeća – zaključuje točku i prelazi na novu.
Točka 3.

Usvajanje zapisnika s 8. sjednice Općinskog vijeća Općine Sveti Juraj na Bregu
Maja Bistrović, predsjednica Općinskog vijeća – otvara točku dnevnog reda.
Maja Bistrović, predsjednica Općinskog vijeća – otvara raspravu.

Maja Bistrović, predsjednica Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na usvajanje Zapisnik s 8. sjednice Općinskog vijeća Općine Sveti Juraj na Bregu, vijećnici su jednoglasno s 10 glasova „za“ usvojili Zapisnik s 8. sjednice Općinskog vijeća Općine Sveti Juraj na Bregu.

Točka 4.

Prijedlog Odluke o sufinanciranju radnog materijala osnovnoškolskim i srednjoškolskim učenicima za školsku godinu 2026./2027.
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Anđelko Nagrajsalović, općinski načelnik navodi kako je odluka ista kao i prethodne godine, uz nadu da se cijene materijala neće mijenjati. Predloženo je da se učenicima isplate naknade: 50,00 € za 1.–4. razred osnovne škole, 70,00 € za 5.–8. razred osnovne škole te 90,00 € za 1.–4. razred srednje škole.
Maja Bistrović, predsjednica Općinskog vijeća – otvara raspravu.
Dragica Vugrinec, vijećnica upitala je je li došlo do poskupljenja knjiga, na što je načelnik Anđelko Nagrajsalović odgovorio da poskupljenja nema niti su najavljena. Naglasio je da učenici dobivaju nove udžbenike, dok će se radni materijal financirati iz općinskog proračuna u prethodno navedenim iznosima, kao oblik pomoći učenicima.
Maja Bistrović, predsjednica Općinskog vijeća – zatvara raspravu.

Nakon rasprave i razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu, Maja Bistrović dala je na glasovanje Prijedlog Odluke o sufinanciranju radnog materijala osnovnoškolskim i srednjoškolskim učenicima za školsku godinu 2026./2027., vijećnici su jednoglasno s 10 glasova „za“ donijeli
ODLUKU:

1. Donosi se Odluka o prihvaćanju Prijedloga Odluke o sufinanciranju radnog materijala osnovnoškolskim i srednjoškolskim učenicima za školsku godinu 2026./2027.
Točka 5.

Prijedlog Zaključka o prihvaćanju Izvješća o radu društva Mull – trans d.o.o. za razdoblje od 01.01. do 31.12.2025. godine
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Općinski načelnik Anđelko Nagrajsalović izvijestio je da ovo izvješće nije bilo dostavljeno na vrijeme za prethodnu sjednicu. Predstavljeni su osnovni podaci o koncesionaru: općina ima 4.929 stanovnika, 1.738 obračunskih mjesta, 147 nekretnina koje se ne koriste te 5 vozila za javnu uslugu. Godišnji prihod iznosi 240.444,00 €, dok su troškovi 304.354,00 €, što pokazuje da su troškovi veći od prihoda.

Istaknuo je da koncesionar Mull-trans redovito obavlja odvoz otpada, iako povremeno dolazi do pomicanja termina, te da se sav otpad uglavnom preuzima bez većih ograničenja. Problem predstavljaju zeleni otoci na kojima se često odlaže nepropisni otpad.

Najavio je mogućnost uređenja reciklažnog dvorišta u gospodarskoj zoni Brezje te postupno ukidanje zelenih otoka, uz organizirani dovoz otpada u određeno vrijeme i kontrolu korisnika. Također je usporedio cijene odvoza, navodeći da općina trenutno plaća 15,00 € za dva odvoza, dok su kod drugih koncesionara cijene više, ali uz stroži red i pravila odlaganja.

Maja Bistrović, predsjednica Općinskog vijeća – otvara raspravu.
Vijećnica Dragica Vugrinec istaknula je da je Međimurska županija jedna od najboljih u Hrvatskoj, ali da i dalje postoje značajni nedostaci u sustavu odlaganja otpada.
Maja Bistrović, predsjednica Općinskog vijeća – zatvara raspravu.

Nakon rasprave i razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Zaključka o prihvaćanju Izvješća o radu društva Mull – trans d.o.o. za razdoblje od 01.01. do 31.12.2025. godine, vijećnici su s 10 glasova „za“, donijeli

ODLUKU

1. Donosi se Zaključak o prihvaćanju Prijedloga Zaključka o prihvaćanju Izvješća o radu društva Mull – trans d.o.o. za razdoblje od 01.01. do 31.12.2025. godine
Točka 6.

Prijedlog Odluke o kupnji nekretnine (kat.čest.br. 6621 i 6622, k.o. Lopatinec)
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović predlaže kupnju dvije parcele ispod crkve u Lopatincu, izvan građevinske zone. Ukupna površina je oko 2.900 m², a cijena kupnje 4.540 eura. Parcele bi se mogle koristiti u turističke svrhe jer je tamo zabrana zone gradnje.
Maja Bistrović, predsjednica Općinskog vijeća – otvara raspravu.
Vijećnik Zlatko Korunić pitao je za mogućnost parkinga na parcelama. Vijećnica Dragica Vugrinec pojasnila je da su predviđeni drugi turistički sadržaji i građevine prema Pravilniku o jednostavnim zgradama, a načelnik Anđelko Nagrajsalović naveo je mogućnost vidikovca ili križnog puta, bez gradnje objekata.
Maja Bistrović, predsjednica Općinskog vijeća – zatvara raspravu.

Nakon rasprave i razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Odluke o kupnji nekretnine (kat.čest.br. 6621 i 6622, k.o. Lopatinec), vijećnici su jednoglasno s 10 glasova „za“, donijeli

1. ODLUKU

2. Donosi se Odluka o prihvaćanju Prijedloga Odluke o kupnji nekretnine (kat.čest.br. 6621 i 6622, k.o. Lopatinec)
Točka 7.

Prijedlog Odluke o osnivanju poduzetničke zone „Brezje“
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović obrazložio je potrebu izmjene postojeće Odluke o Poduzetničkoj zoni „Brezje“ radi usklađenja sa stvarnim stanjem, budući da je zona proširena novim česticama koje su naknadno kupljene i prodane. Istaknuo je kako su započeli radovi na uklanjanju odvojka dalekovoda, a izrađeni su i projekti za vodovod i odvodnju otpadnih voda. Prema potrebi će se osigurati i plinska infrastruktura te ostali sadržaji.
Maja Bistrović, predsjednica Općinskog vijeća – otvara raspravu.
Maja Bistrović, predsjednica Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Odluke o osnivanju poduzetničke zone „Brezje“, vijećnici su jednoglasno s 10 glasova „za“, donijeli
ODLUKU
1. Donosi se Odluka o prihvaćanju Prijedloga Odluke o osnivanju poduzetničke zone „Brezje“
Točka 8.

Prijedlog Zaključka o prihvaćanju izvješća o stanju provedbe Plana unapređenja zaštite od požara na području Općine Sveti Juraj na Bregu za 2025. godinu
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović pojasnio je kako su podaci ažurirani temeljem izvješća koja su dostavila dobrovoljna vatrogasna društva i Plana zaštite od požara.

Maja Bistrović, predsjednica Općinskog vijeća – otvara raspravu.
Vijećnica Dragica Vugrinec konstatirala je da je u točki 3.1. navedeno kako je prilikom donošenja prostorno-planske dokumentacije, ovisno o razini Prostornih planova, obavezna primjena mjera zaštite od požara, što je također propisano i Pravilnikom o prostornim planovima.
Maja Bistrović, predsjednica Općinskog vijeća – zatvara raspravu.

Nakon rasprave i razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Zaključka o prihvaćanju izvješća o stanju provedbe Plana unapređenja zaštite od požara na području Općine Sveti Juraj na Bregu za 2025. godinu, vijećnici su jednoglasno s 10 glasova „za“, donijeli
ODLUKU

1. Donosi se Zaključak o prihvaćanju Prijedloga Zaključka o prihvaćanju izvješća o stanju provedbe Plana unapređenja zaštite od požara na području Općine Sveti Juraj na Bregu za 2025. godinu
Točka 9.

Prijedlog Odluke o prihvaćanju Procjene rizika od velikih nesreća za područje Općine Sveti Juraj na Bregu Revizija III.-2026
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović istaknuo je kako je izrađena nova Revizija za 2026. godinu sukladno zakonskim obvezama. Dokument se ne objavljuje na internetu, već ostaje interni dokument Općine. 

Maja Bistrović, predsjednica Općinskog vijeća – otvara raspravu.

Maja Bistrović, predsjednica Općinskog vijeća – zatvara raspravu.
Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Odluke o prihvaćanju Procjene rizika od velikih nesreća za područje Općine Sveti Juraj na Bregu Revizija III.-2026, vijećnici su jednoglasno s 10 glasova „za“, donijeli
ODLUKU

1. Donosi se Odluka o prihvaćanju Prijedloga Odluke o prihvaćanju Procjene rizika od velikih nesreća za područje Općine Sveti Juraj na Bregu Revizija III.-2026
Točka 10.

Prijedlog Odluke o I. izmjenama i dopunama Plana zaštite od požara Općine Sveti Juraj na Bregu

Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović istaknuo je kako je izvršeno ažuriranje podataka o vozilima u vatrogasnim društvima te su unesene izmjene vezane uz dužnosti zapovjednika, zamjenika zapovjednika i zamjenice načelnika.
Maja Bistrović, predsjednica Općinskog vijeća – otvara raspravu.

Maja Bistrović, predsjednica Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Odluke o I. izmjenama i dopunama Plana zaštite od požara Općine Sveti Juraj na Bregu, vijećnici su s 10 glasova „za“, donijeli

ODLUKU

1. Donosi se Odluka o prihvaćanju Prijedloga Odluke o I. izmjenama i dopunama Plana zaštite od požara Općine Sveti Juraj na Bregu
Točka 11.

Prijedlog Odluke o I. izmjenama i dopunama Procjene ugroženosti od požara Općine Sveti Juraj na Bregu
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović istaknuo je kako je ta točka djelomično obuhvaćena prethodnom točkom. Došlo je do izmjena u dijelu koji se odnosi na vozila.
Maja Bistrović, predsjednica Općinskog vijeća – otvara raspravu.
Maja Bistrović, predsjednica Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Odluke o I. izmjenama i dopunama Procjene ugroženosti od požara Općine Sveti Juraj na Bregu, vijećnici su jednoglasno s 10 glasova „za“, donijeli

ODLUKU

1. Donosi se Odluka o prihvaćanju Prijedloga Odluke o I. izmjenama i dopunama Procjene ugroženosti od požara Općine Sveti Juraj na Bregu
Točka 12.

Prijedlog Odluke o groblju Općine Sveti Juraj na Bregu
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović obrazložio je da je postojeća Odluka bila zastarjela te je usklađena s novim Zakonom o grobljima. Istaknuo je kako su uvedene nove stavke, uključujući ekshumaciju bez ukopa u iznosu od 100,00 eura te ekshumaciju s ponovnim ukopom u iznosu od 200,00 eura. Također su povećane naknade za dodjelu grobnih mjesta, i to za jednostruko s 79,63 na 100,00 eura, za dvostruko s 159,27 na 200,00 eura, te za grobnicu na 400,00 eura. Godišnja grobna naknada povećava se za jednostruko grobno mjesto s 4,65 na 10,00 eura, a za dvostruko s 9,29 na 15,00 eura. Naveo je i kako su uplatnice za ovu godinu već poslane, pa će nove cijene vrijediti od 2027. godine. Troškovi ukopa i korištenja mrtvačnice povećani su s 53,09 na 80,00 eura, a prema izračunima bi trebali pokrivati trošak plaće grobara. Ostale odredbe odnose se na novčane kazne i druge zakonom propisane elemente.

Maja Bistrović, predsjednica Općinskog vijeća – otvara raspravu.
Potpredsjednik Općinskog vijeća Anđelko Kovačić istaknuo je kako je primio uplatnicu za godišnju naknadu iz Vratišinca u iznosu od 25,00 eura. Načelnik Anđelko Nagrajsalović nadovezao se navodeći kako u Čakovcu tromjesečna naknada iznosi 15,00 eura te istaknuo da Općina ne planira ostvarivati značajne prihode od groblja. Dodao je kako će cijene ostati na sadašnjoj razini dok Općina ima vlastitog grobara, dok bi u slučaju uvođenja koncesionara one bile znatno više.
Maja Bistrović, predsjednica Općinskog vijeća – zatvara raspravu.

Nakon rasprave i razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Odluke o groblju Općine Sveti Juraj na Bregu, vijećnici su jednoglasno s 10 glasova „za“, donijeli
ODLUKU

1. Donosi se Odluka o prihvaćanju Prijedloga Odluke o groblju Općine Sveti Juraj na Bregu
Točka 13.

Prijedlog Odluke o davanju suglasnosti na Pravilnik o upisima i mjerilima upisa djece u Dječji vrtić „Jurovska pčelica“
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović istaknuo je kako je otvoren područni vrtić u Brezju „Šumska vila“. Naveo je da u Lopatincu djeluje 5 skupina, u Brezju 6 aktivnih skupina, dok su 2 sobe u rezervi. Djeca koja su ranije upisana u druge vrtiće tamo ostaju do polaska u školu.

Dodao je kako je riječ o važnom dokumentu u slučaju nedostatka kapaciteta u vrtiću, prema kojem se, u skladu s utvrđenim kriterijima, određuje način upisa djece.

Maja Bistrović, predsjednica Općinskog vijeća – otvara raspravu.
Maja Bistrović, predsjednica Općinskog vijeća – zatvara raspravu.
Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Odluke o davanju suglasnosti na Pravilnik o upisima i mjerilima upisa djece u Dječji vrtić „Jurovska pčelica“, vijećnici su jednoglasno s 10 glasova „za“, donijeli
ODLUKU

1. Donosi se Odluka o prihvaćanju Prijedloga Odluke o davanju suglasnosti na Pravilnik o upisima i mjerilima upisa djece u Dječji vrtić „Jurovska pčelica“
Predsjednica Općinskog vijeća Maja Bistrović utvrdila je da je iscrpljen Dnevni red današnje sjednice te je zaključila sjednicu Općinskog vijeća Općine Sveti Juraj na Bregu u 19:35 sati.
Tonski zapis sa 10. sjednice Općinskog vijeća Općine Sveti Juraj na Bregu je snimljen i pohranjen i čini sastavni dio zapisnika. 

Zapisničar:

Klara Hlapčić, struč.spec.oec.


                             
  PREDSJEDNICA                                                                                       

                                                                                                             Općinskog vijeća

                                                                                                 Maja Bistrović, mag.ing.geoing.

